
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 718 

11 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Τοπικού Ρυμοτομικού Σχεδίου που αφορά 
καθορισμό χώρου για ανέγερση Ιερού Ναού στο 
Δ.Δ. Κασσανδρείας του Δ. Κασσάνδρας Ν. Χαλκιδι¬ 


κής. 1 

Κήρυξη ως αναδασωτέας έκτασης εμβαδού 0,852 
στρ. στη θέση «Παληόμυλος» Περιφέρειας Δ.Δ. 
Καινούριου, Δήμου Καμ. Βούρλων, του Νομού 
Φθ/δας. 2 


ΑΠΟΦΑΣΕΙ Σ 

Αριθ. 3362 (2) 

Έγκριση Τοπικού Ρυμοτομικού Σχεδίου που αφορά καθο¬ 
ρισμό χώρου για ανέγερση Ιερού Ναού στο Δ.Δ. Κασ¬ 
σανδρείας του Δ. Κασσάνδρας Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ 

Έχοντας υπόψη: 

1) Το Ν. 1337/1983 άρθρο 26 αυτού « θέσεις κτιρίων δη- 

μόσιωνή κοινωφελών σκοπών....»,όπως αντικαταστάθηκε 
με το άρθρο 8παρ. 13 του Ν. 1512/1985 (ΦΕΚΑ4) «Τρο¬ 
ποποίηση και συμπλήρωση Πολεοδομικών διατάξε¬ 
ων.». 

2) Το Ν. 3044/2002 (ΦΕΚ 197 Α/27.8.2002) άρθρο 10 το 
οποίο αντικατέστησε το άρθρο 29του Ν. 2831/2000. 

3) Τις διατάξεις του Ν. 2831/2000 «Τροποποίηση των 
διατάξεωντου Ν. 1577/1985 Γενικός Οικοδομικός Κανονι¬ 
σμός και άλλες Πολεοδομικές διατάξεις» (ΦΕΚ 140 Α/ 
2000) και ειδικότερα του άρθρου 27 παρ. 16α και 16β. 

4) Τις διατάξειςτου Ν. 2503/1997 «Διοίκηση, οργάνωση 
της Περιφέρειας, ρύθμιση θεμάτων για την τοπική Αυτο¬ 
διοίκηση και άλλες διατάξεις» (ΦΕΚ 107 Α/1997). 

5) Την με αριθμ. πρ. Οικ. 5631 απόφαση Γεν. Γρ. Περ. Κε¬ 
ντρικής Μακεδονίας,για τον ορισμό εισηγητών και μετα¬ 
βίβασης εξουσίας υπογραφής» με εντολή Γενικού Γραμ¬ 
ματέα» αποφάσεων εγγραφών και άλλων πράξεων στο 
Γενικό Δ/ντή, στους Προϊσταμένους Δ/νσεων, προϊστ. 
Τ μημάτων και γραφείωντων Υπηρεσιώντης Περιφέρειας. 


6) Την υπ’ αριθμ. 13/2004 απόφαση (από το πρακτικό 
1/22.1.2004 συνεδρίασης) του Δημοτικού Συμβουλίου 
του Δ. Κασσάνδρας με το οποίο αποδέχονται την αίτηση 
του Εκκλησιαστικού Συμβουλίου για καθορισμό χώρου Ιε¬ 
ρού Ναού. 

7) Την υπ’ αριθμ. 4990/22.7.1998 απόφαση έγκρισης 
του Γενικού Πολεοδομικού Σχεδίου του Δ. Κασσάνδρας 
το οποίο καθορίζει τις χρήσεις γης της υπόψη περιοχής. 

8) Το υπ’ αριθμ. 9794/1975 αντίγραφο Συμβολαίου μετο 
οποίο περιήλθε το ακίνητο στο Δ. Κασσάνδρας και την υπ’ 
αριθμ. 30/23.5.1975 απόφαση του Δημοτικού Συμβουλίου 
περί δωρεάν παραχώρησης του χώρου στον Ιερό Ναό 
Γεννήσεως της Θεοτόκου για ανέγερση Ιερού Ναού. 

9) Την υπ’ αριθμ. 5186/3.5.2004 δήλωση του Δημάρχου 
Κασσάνδρας ότι δεν υποβλήθηκε καμμία ένσταση κατά 
την διαδικασία που προβλέπει το Ν.Δ. της 17.7.1923 άρ¬ 
θρο 1 «περί σχεδίων πόλεων κ.λ.π.». 

10) Τον Κώδικα Βασικής Πολεοδομικής Νομοθεσίας άρ¬ 
θρο 114 «Έγκριση Τοπικών Ρυμοτομικών Σχεδίων..». 

11) Την από 15.6.2004 6η Συνεδρία/ πράξη 86η θετική 
γνωμοδότηση του Περιφερειακού ΣΧΟΠ Κεντρικής Μα¬ 
κεδονίας. 

12) Την από 15.6.2004 εισήγηση της ΔΙΠΕΧΩ Κ.Μ. 

13) Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Εγκρίνουμε το Τοπικό Ρυμοτομικό Σχέδιο που περιλαμ¬ 
βάνει καθορισμό χώρου για ανέγερση Ιερού Ναού με 
στοιχεία Α-Β-Γ-Δ-Ε-Ζ-Η-Θ-Ι-Κ-Λ-Μ-Ν-Ξ-Α όπως φαίνεται 
στο συνοδευτικό διάγραμμα κλίμακας 1:200 θεωρημένο 
από τον διευθυντή της Υπηρεσίας με τους παρακάτω 
όρους δόμησης: 

• Ποσοστό κάλυψης 40%. 

• Συντελεστής Δόμησης 0,6. 

• Απόσταση από τα όρια 5,0μ. 

• Το ύψος του Ναού στα 13μ. 

Η ισχύς της απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Ιουλίου 2004 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

Αριθ. 2735 (3) 

Κήρυξη ως αναδασωτέας έκτασης εμβαδού 0,852 στρ. 
στη θέση «Παληόμυλος» Περιφέρειας Δ.Δ. Καινούρι¬ 
ου, Δήμου Καμ. Βούρλων, του Νομού Φθ/δας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τιςδιατάξειςτωνάρθρων24παρ. 1 και117παρ.3του 
Συντάγματος. 

2. Τις διατάξεις του Ν. 2503/1997 «Διοίκηση- Οργάνωση 
- Στελέχωση της Περιφέρειας κ.λ.π.». 

3. Τις διατάξεις του Ν. 998/1979 «Περί προστασίας των 
δασών και των δασικών εν γένει εκτάσεων της χώρας», 
όπως τροποποιήθηκαν με τον Ν. 3208/2003 και συγκεκρι¬ 
μένα: 

α) του άρθρου 41 παρ. 1 β) του άρθρου 38 παρ. 1 

4. Τις διαταγές του Υπουργείου Γεωργίας με αριθμ.: 

α) 160417/1180/8.7.80 β) 182447/3049/24.9.80 

5. Τις υπ’ αριθμ. 4224/16.6.2004 και 5733/19.7.2004 
προτάσεις του Δασαρχείου Λαμίας από τις οποίες προ¬ 
κύπτει ότι η έκταση που αναφέρεται στο θέμα είχε κατά το 
χρόνο καταστροφής της που έγινε από παράνομη εκχέρ- 
σωση, κατά το χρονικό διάστημα από το έτος 1999 μέχρι 
σήμερα, από τον Σεραφείμ Παναγιωτίδη του Αθανασίου, 
κάτοικο Καινούριου, Δασικό χαρακτήρα κατά την έννοια 
του άρθρου 3 παρ. 2 του Ν. 998/1979,όπως τροποποιή¬ 
θηκε με τον Ν. 3208/2003, καλυπτόμενη από θάμνους λυ¬ 
γαριάς και άτομα πλατάνου και ως εκ τούτου επιβάλλεται 
η κήρυξή της ως αναδασωτέας. 


6. Την υπ’ αριθμ. 1999/22.6.2004 αναφορά και σύμφωνη 
γνώμη της Δ/νσης Δασών Ν. Φθ/δας, αποφασίζουμε: 

Κηρύσσουμε αναδασωτέα, την Δημόσια δασική έκταση 
εμβαδού 0,852 στρ. (οκτακόσιων πενήντα δύο χιλιοστών 
του στρέμματος) στη θέση «Παληόμυλος» περιφέρειας 
Δ.Δ. Καινούριου, Δήμου Καμ. Βούρλων, με σκοπό, αφ’ε- 
νός μεν τη διατήρηση του δασικού της χαρακτήρα, ώστε 
να αποκλειστεί η διάθεσή της για άλλο προορισμό, αφ’ε- 
τέρου δε την επαναδημιουργία της δασικής βλάστησης 
με φυσική ή τεχνητή αναγέννηση. 

Προσδιορίζεται από τα στοιχεία 1,2,3,4,1 όπως φαίνεται 
στο συνημμένο διάγραμμα το οποίο αποτελεί αναπόσπα¬ 
στο μέρος της αποφάσεως αυτής και έχει όρια: 

Ανατολικά: Με ελαιοπερίβολο που κατέχει ο Σεραφείμ 
Παναγιωτίδης. 

Δυτικά: Με δημόσια δασική έκταση. 

Βόρεια: Με ελαιοπερίβολο που κατέχει ο I. Κατσάρας. 

Νότια: Με δημόσια δασική έκταση. 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 46 
Π.Δ. 18/1989). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 26 Ιουλίου 2004 

Ο Γενικός Γραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

